Metodický list


1. Cieľ, zameranie aktivity.
Aktivita: Rozpoznávanie zdravých a nezdravých jedál, priraďovanie smajlíkov k jedlám a vymaľovanie jedál.
Cieľom aktivity je to, aby sa žiaci naučili, ktoré jedlá z daného pracovného listu sú zdravé a ktoré sú nezdravé. Žiaci mali dané jedlá aj vymaľovať, takže si precvičovali jemnú motoriku.
2. Vyučovací predmet: Prvouka, prvý a druhý ročník.

3. Pomôcky: pracovný list na dané tému, farbičky.

4. Príprava: daný pracovný list bol zhotovený v programe MS Word. Žiaci majú poznať základné jedlá a potraviny. Iba s usmernením vedia posúdiť či ide o zdravé alebo nezdravé jedlo.

5. Postup/ Realizácia: aktivita sa realizovala tak, že každý žiak dostal pracovný list s mojou ústnou inštrukciou, že ku každému jedlu majú priradiť smajlíka podľa toho či je jedlo zdravé alebo nezdravé. Ku zdravému jedlu majú priradiť usmievajúceho smajlíku, ku nezdravému jedlu zamračeného smajlíka. Každý jedlo v pracovnom liste majú aj vyfarbiť.

6. Zhrnutie: ako bolo spomenuté, žiaci iba s mojou pomocou vedeli správne priradiť smajlíka k jedlu. Ide o žiakov prvého a druhého ročníka, takže nie je sa ani čomu čudovať. Žiaci by sa mali naučiť, ktoré jedlá sú pre nich zdravé a ktoré nezdravé, škodlivé. Zapamätať si majú to, že nie všetko čo nám chutí je aj pre nás zdravé, prospešné.

7. Prílohy: prikladám pracovný list k danej aktivite.

